钦定古今图书集成/明伦汇编/氏族典/第375卷 > 《凌迪知万姓统谱》 > 童养
## 钦定古今图书集成/明伦汇编/氏族典/第375卷 > 《凌迪知万姓统谱》 > 童养

按《晋书董养传》：养字仲道，陈留浚仪人也。泰始初，到
洛下。及杨后废，养著《无化论》以非之。永嘉中，洛城东
北步广里中地陷，有二鹅出焉，苍者飞去，白者不能
飞。养闻叹曰：“‘昔周时所盟会狄泉，即此地也。今有二
鹅，苍者胡象，白者国家之象，可尽言乎’？顾谓谢鲲、阮
孚曰：‘君等可深藏矣’。乃与妻荷担入蜀，莫知所终。”